A brokkoli igazi multivitamin és ásványianyag bomba: jelentős mennyiségű A-, C-, E- és B-vitamint tartalmaz. Sok benne a magnézium a kálium, és a béta-karotin is. Nyomelemek közül nagyobb mennyiségben a vas és a szelén található meg benne. De a brokkoli kivonat igazi értékes vegyülete a szulforafán névre keresztelt kénvegyület, mely egészségügyi szempontból előnyös tulajdonságaiért elsősorban felelős. Napjainkig több, mint 500 olyan vizsgálatot végeztek el, amelynek célja a szulforafán, illetve annak előanyaga, a glükorafanin hatásmechanizmusának és biológiai aktivitásának felderítése volt.